《过蒙庄》
明代·唐伯元

雄辨先生第一流，向来齐物几时休。错疑吾道非糟粕，尚忆人呼作马牛。

濠上不知鱼是我，梦中谁信蝶为周。何人索得玄珠在，许共逍遥物外游。

作者简介：（1540—1598）明广东澄海人，字仁卿。万历二年进士。历知万年、泰和二县，有惠政。官至南京吏部文选司郎中，佐尚书孙丕扬澄清吏治，苞苴不及其门。受业于永丰吕怀，深疾王守仁新说，上疏反对守仁从祀文庙。有《二程年谱》等。